**รายงานการประเมินผลการประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ปีที่ผ่านมา (ปี 2563)**



**องค์การบริหารส่วนตำบลดอนมัน**

**อำเภอประทาย จังหวัดนครราชสีมา**

**คำนำ**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) มีเจตนารมณ์เพื่อมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

รายงานฉบับนี้ ได้จัดทำขึ้นโดยมีวัตถุประสงค์เพื่อวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ในรอบปีที่ผ่านมา (ปี 2562) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

ในการนี้ องค์การบริหารส่วนตำบลดอนมัน หวังเป็นอย่างยิ่งว่า รายงานฉบับนี้จำสามารถยกระดับคุณธรรมและความโปร่งใสในการดำเนินงานของหน่วยงานภาครัฐได้อย่างมีประสิทธิภาพ และเป็นข้อมูลในการปรับปรุงการดำเนินงานให้เป็นไปตามหลักธรรมาภิบาล (Good governance) สะท้องถึงภาพลักษณ์เชิงบวกให้หับหน่วยงาน และส่งผลต่อการยกระดับค่าดัชนีการรับรู้การทุจริต (Corruption Perception Index : CPI) ของประเทศไทยให้มีอันดับ และค่าคะแนนที่สูงขึ้นต่อไป

องค์การบริหารส่วนตำบลดอนมัน

มกราคม 2564

**1. หลักการและเหตุผล**


สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักรู้ให้กับหน่วยงานภาครัฐมีการดำเนินงานอย่างโปร่งใสและคุณธรรม โดยใช้ชื่อว่า การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ได้ถูกกำหนดให้เป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ซึ่งเครื่องมือดังกล่าว ถือได้ว่าเป็นมาตรการป้องกันการทุจริตเชิงรุก และมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

เพื่อให้การประเมินคุณธรรมและความโปร่งใสของหน่วยงานภาครัฐ(Integrity and transparency Assessment: ITA) ในปี พ.ศ. 2564 เป็นไปด้วยความเรียบร้อย และมีประสิทธิภาพ องค์การบริหารส่วนตำบลดอนมัน จึงได้จัดทำรายงานการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2563) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

**2. ผลการประเมินคุณธรรมและความโปร่งใสในการดำเนินงานขององค์การบริหารส่วนตำบลดอนมัน** **อำเภอประทาย จังหวัดนครราชสีมา (ข้อมูลมาจากระบบ ITAS ปี 2563)**

### ผลการประเมินระดับคุณธรรมและความโปร่งใส (ITA) ของหน่วยงานองค์การบริหารส่วนตำบลดอนมันมีค่าคะแนนเท่ากับ 69.18 คะแนน อยู่ในระดับ C มีรายละเอียดดังนี้

### คะแนนสูงสุดรายตัวชี้วัด



จากเป้าหมาย “การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2563” ที่กำหนดให้หน่วยงานที่เข้ารับการประเมินร้อยละ 80 จะต้องมีผล คะแนน 85 คะแนนขึ้นไป ภายในปี 2565 ผลคะแนนการประเมินหน่วยงานขององค์การบริหารส่วนตำบลดอนมันจาก 3 แบบวัด คือ แบบวัดการรับรู้ของผู้มีส่วนได้ส่วนเสียภายใน (IIT) แบบวัดการรับรู้ของผู้มีส่วน ได้ส่วนเสียภายนอก (EIT) และแบบตรวจการเปิดเผยข้อมูลสาธารณะ (OIT) จำนวนทั้งสิ้น 10 ตัวชี้วัด

องค์การบริหารส่วนตำบลดอนมัน ผลการประเมินระดับคุณธรรมและความโปร่งใส (ITA) มีคะแนนรวม 69.18 อยู่ในระดับ D ซึ่งเมื่อพิจารณาแยกผลคะแนน ตาม แบบตัวชี้วัดการปฏิบัติหน้าที่พบว่า

1. แบบวัด IIT (แบบวัดการรับรู้ของผู้มีส่วนได้ส่วนเสียภายใน) เป็นแบบวัดที่มีคะแนนผ่านเกณฑ์เป้าหมาย (85 คะแนนขึ้นไป) คือ ซึ่งสะท้อนประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน

2. แบบวัด EIT (แบบวัดการรับรู้ของผู้มีส่วน ได้ส่วนเสียภายนอก) เป็นส่วนแบบวัดที่มีคะแนนต่ำกว่าเกณฑ์เป้าหมาย (ร้อยละ 85) จึงมีข้อเสนอแนะเพื่อการปรับปรุงการดำเนินงานให้มีผลการประเมินที่ดียิ่งขึ้นในปีถัดไป ดังต่อไปนี้

แบบวัด EIT เป็นการประเมินการรับรู้ของผู้รับบริการที่มีต่อคุณภาพ และมาตรฐานการให้บริการอย่างมีประสิทธิภาพ ประสิทธิผลและไม่เลือกปฏิบัติ จึงควรดำเนินการดังนี้

1) คุณภาพการดำเนินงาน ประชาสัมพันธ์เกี่ยวกับระบบและขั้นตอนการให้บริการงานด้านต่างๆ อย่างทั่วถึง และส่งเสริมให้มีการฝึกอบรมพัฒนาเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ

2) ประสิทธิภาพการสื่อสาร จัดทำสื่อประชาสัมพันธ์และเปิดเผยข้อมูลบนเว็บไซต์หลักของหน่วยงานให้ง่ายต่อการเข้าถึงข้อมูล และมีการปฏิสัมพันธ์แลกเปลี่ยนข้อมูลข่าวสารกันอย่างชัดเจนและต่อเนื่อง

3) การปรับปรุงระบบการทำงาน สร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการได้โดยสะดวก

3. แบบวัด (OIT) แบบตรวจการเปิดเผยข้อมูลสาธารณะ เป็นส่วนแบบวัดที่มีคะแนนต่ำกว่าเกณฑ์เป้าหมาย (ร้อยละ 85) จึงมีข้อเสนอแนะเพื่อการปรับปรุงการดำเนินงานให้มีผลการประเมินที่ดียิ่งขึ้นในปีถัดไป ดังต่อไปนี้

แบบวัด OIT เป็นการเปิดเผยข้อมูลพื้นฐานต่าง ๆ ที่เป็นปัจจุบันของหน่วยงานสู่สาธารณะบนเว็บไซต์ของหน่วยงานอย่างครบถ้วนสมบูรณ์และง่ายต่อการเข้าถึง และแสดงเจตนารมณ์ในการป้องปรามการทุจริตโดยมีมาตรการที่เป็นรูปธรรม จึงควรดำเนินการดังนี้

1) การเปิดเผยข้อมูล เน้นการเผยแพร่ข้อมูลพื้นฐานเกี่ยวกับการปฏิบัติงาน ประกอบด้วยข้อมูลด้านการบริหารงานทั่วไป งบประมาณ การจัดซื้อจัดจ้างหรือจัดหาพัสดุและการบริหารทรัพยากร บุคคล รวมทั้งข่าวประชาสัมพันธ์ และมีช่องทางการปฏิสัมพันธ์กับผู้รับบริการและประชาชนทั่วไป และการให้บริการผ่านระบบ e-service โดยต้องเผยแพร่ในหัวข้อหรือตำแหน่งที่สามารถเข้าถึงและสืบค้นข้อมูลได้โดยง่าย ทุกช่วงเวลา ทั้งนี้ ต้องเป็นการเข้าถึงผ่าน URL บนเว็บไซต์หลักของหน่วยงานโดยตรง

2) การป้องกันการทุจริต จัดประชุมเตรียมความพร้อมเข้ารับการประเมิน ITA ก่อนจะศึกษาและวิเคราะห์ผลการประเมินของปีที่ผ่านมาเพื่อกำหนดแนวทางการปรับปรุงและพัฒนา จากนั้นจัดทำแนวทางการปฏิบัติตามมาตรการภายในและให้มีการกำกับติดตามการนำไปปฏิบัติอย่างเป็นรูปธรรม ที่สำคัญ ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ

**3. การวิเคราะห์ข้อมูล**

**3.1 ประเด็นจุดแข็ง (ตัวชี้วัดที่ได้คะแนน ร้อยละ 85 ขึ้นไป)** มีดังนี้

ตัวชี้วัดที่ 1 การปฏิบัติหน้าที่

ตัวชี้วัดที่ 2 การใช้งบประมาณ

ตัวชี้วัดที่ 3 การใช้อำนาจ

ตัวชี้วัดที่ 5 การแก้ไขปัญหาการทุจริต

**3.2 ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน (ตัวชี้วัดที่ได้คะแนนน้อยกว่า ร้อยละ 85)**

ตัวชี้วัดที่ 4 การใช้ทรัพย์สินของทางราชการ

ตัวชี้วัดที่ 6 คุณภาพการดำเนินงาน

ตัวชี้วัดที่ 7 ประสิทธิภาพการสื่อสาร

ตัวชี้วัดที่ 8 การปรับปรุงระบบการทำงาน

ตัวชี้วัดที่ 9 การเปิดเผยข้อมูล

ตัวชี้วัดที่ 10 การป้องกันการทุจริต

**4. ประเด็นที่ต้องพัฒนาให้ดีขึ้น (ทั้ง 3 เครื่องมือ)**

**4.1 การประเมินตามแบบสำรวจความคิดเห็นผู้มีส่วนได้เสียภายใน (Internal Integrity and Transparency Assessment: IIT) (ข้อมูลมาจากระบบ ITAS ปี 2563)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| การใช้อำนาจ | การประเมินการรับรู้บุคคลภายใน (IIT) ต่อการใช้อำนาจของผู้บริหาร ในประเด็นที่เกี่ยวกับการมอบหมายงาน การประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่างๆ การใช้อำนาจสั่งการให้ผู้ใต้บัญชาเพื่อการบริหารงานบุคคล | หน่วยงานต้องจัดทำข้อตกลงระหว่างผู้บังคับบัญชากับผู้ใต้บังคับบัญชาให้ชัดเจน จัดทำหลักเกณฑ์ในการให้บุคลากรไปอบรม หรือศึกษาต่ออย่างเป็นธรรม มีหลักเกณฑ์การประเมินคุณภาพผลงานตามตัวชี้วัดที่กำหนดไว้อย่างชัดเจน จัดทำประกาศแนวทางการปฏิบัติงานให้เป็นไปตามหน้าที่ พร้อมทั้งประกาศหลักเกณฑ์และเปิดเผยผลการประเมิน การเลื่อนขั้น การโยกย้ายด้วยความเป็นธรรม และทั่วถึง |

**4.2 การประเมินตามแบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT) (ข้อมูลมาจากระบบ ITAS ปี 2563)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| ประสิทธิภาพการสื่อสาร | ประเมินการรับรู้ของผู้บริหาร/ผู้มาติดต่อ/ผู้มีส่วนได้เสียขององค์กรปกครองส่วนท้องถิ่น (EIT) ต่อประสิทธิภาพการสื่อสารในประเด็นที่เกี่ยวกับการเผยแพร่ข้อมูลของหน่วยงานในเรื่องต่างๆ ต่อสาธารณชน ผ่านช่องทางที่หลากหลายในการชี้แจงและตอบคำถาม รวมทั้งช่องทางให้ผู้มาติดต่อสามารถแสดงความคิดเห็นและร้องเรียนการทุจริต | หน่วยงานต้องจัดทำการเผยแพร่ข้อมูลในหลากหลายช่องทาง เช่น Website ,Instagram , LINE Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม |

**4.3 การประเมินตามแบบตรวจการเปิดเผยข้อมูลสาธารณะ (Open Data Integrity and Transparency Assessment: OIT) (ข้อมูลมาจากระบบ ITAS ปี 2563)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| การป้องกันการทุจริต | ประเมินผลการเผยแพร่ข้อมูลบนเว็บไซต์ของหน่วยงาน เพื่อเปิดเผยข้อมูลต่างๆ ของหน่วยงานให้สาธารณชนทราบใน 5 ประเด็น ดังนี้  1. ข้อมูลพื้นฐาน  2. การบริหารงาน  3. การบริหารการเงินงบประมาณ  4. การบริหารและพัฒนาการทรัพยากรบุคคล   1. การส่งเสริมความโปร่งใสในหน่วยงาน | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง |

**5. ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น**

|  |  |  |  |  |  |  |  |
| --- | --- | --- | --- | --- | --- | --- | --- |
| **มาตรการ** | **แนวทางการปฏิบัติ** | | | **ขั้นตอน/วิธีการปฏิบัติ** | | **ผู้รับผิดชอบ** | **การกำกับติดตาม** |
| **มาตรการตรวจสอบการใช้ดุลพินิจ** | - จัดทำมาตรการตรวจสอบการใช้ดุลพินิจ  - จัดทำคู่มือการปฏิบัติงานหรือหลักเกณฑ์มาตรฐานการปฏิบัติงาน  -กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล ติดตาม  การปฏิบัติงาน และการใช้ดุลพินิจของผู้ใต้บังคับบัญชา ให้เป็นไปตามกฎหมาย กฎ ระเบียบ ข้อบังคับ ประกาศ  หลักเกณฑ์ มาตรฐาน คู่มือการปฏิบัติงาน อย่างเคร่งครัด  - วิเคราะห์และบริหารความเสี่ยงเกี่ยวกับการใช้ดุลพินิจของผู้ปฏิบัติงาน  และกำหนดระบบ แนวทางป้องกัน | | | 1. ผู้รับผิดขอบดำเนินการจัดทำมาตรการตรวจสอบการใช้ดุลพินิจ  2. ผู้บริหารประกาศหลักเกณฑ์ หรือมาตรการ เพื่อให้เจ้าหน้าที่ และบุคคลภายนอกรับทราบ  3. ผู้รับผิดชอบดำเนินการเผยแพร่มาตรการตรวจสอบการใช้ดุลพินิจ บนเว็บไซต์หลักของหน่วยงาน | | สำนักปลัด | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |
| **มาตรการ** | | **แนวทางการปฏิบัติ** | **ขั้นตอน/วิธีการปฏิบัติ** | | **ผู้รับผิดชอบ** | | **การกำกับติดตาม** |
| **มาตรการเผยแพร่ข้อมูลต่อสาธารณะ** | | จัดให้มีช่องทางในการบริการข้อมูลข่าวสารตามมาตรา 9 ของพระราชบัญญัติข้อมูลข่าวสารของ  ราชการ พ.ศ. 2540 และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนด  ทางเว็บไซต์หลักของหน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบ  และสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว | 1. ผู้รับผิดชอบจัดให้มีข้อมูลเผยแพร่ต่อสาธารณชนบนเว็บไซต์หลักของหน่วยงานตามแนวทางที่สำนักงาน ป.ป.ช. โดยกำหนดให้มีช่องทางที่หลากหลายเช่น เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม  2. ติดตามและตรวจสอบสถานะของข้อมูลข่าวสารให้เป็นปัจจุบัน | | งานประชาสัมพันธ์สำนักปลัด | | รายงานผลการดำเนินงานตามมาตรการ  -รอบ 3 เดือน  -รอบ 6 เดือน  -รอบ 9 เดือน  -รอบ 12 เดือน |
| **ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส** | | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน | ผู้บริหารประกาศจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส ประจำปี 2564 | | สำนักปลัด | | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |

**ภาคผนวก**



**ประกาศองค์การบริหารส่วนตำบลดอนมัน**

**เรื่อง มาตรการการส่งเสริมคุณธรรมและความโปร่งใสภายในหน่วยงาน**

ตามเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ ประจำปี

งบประมาณ พ.ศ. 2564 (Integrity Transparency Assessment : ITA) กำหนดตัวชี้วัดการป้องกันการทุจริตโดยให้ส่วนราชการมีมาตรการภายในเพื่อส่งเสริมความโปร่งใสและป้องกันการทุจริต กำหนดมาตรการหรือ   
แนวปฏิบัติของหน่วยงานในการตรวจสอบการใช้ดุลพินิจของเจ้าหน้าที่ และเพื่อเป็นการลดการใช้ดุลพินิจมีมาตรฐานและความเป็นธรรมในการปฏิบัติงานให้บริการที่เป็นรูปธรรม ไม่เลือกปฏิบัติต่อผู้รับบริการเพื่อให้การปฏิบัติงานของเจ้าหน้าที่ในองค์การบริหารส่วนตำบลดอนมัน อำเภอประทาย จังหวัดนครราชสีมา เป็นไปด้วยความ โปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงาน   
จึงได้กำหนดแนวทางนโยบายมาตรการภายใน เพื่อส่งเสริมหน่วยงานให้มีคุณธรรมและความโปร่งใส ป้องกันการทุจริต ตรวจสอบได้ ลดการใช้ดุลพินิจของผู้บริหารและเจ้าหน้าที่ผู้ปฏิบัติงาน เพื่อให้การดำเนินงานมีมาตรฐาน เป็นไปในทิศทางเดียวกัน มาตรการเผยแพร่ข้อมูลต่อสาธารณะ เพื่อกำหนดแนวทางการปฏิบัติของหน่วยงานในการเผยแพร่ข้อมูลข่าวสารต่อสาธารณะ ประชาชนเข้าถึงได้อย่างสะดวก รวดเร็ว และสามารถตรวจสอบการดำเนินงานของหน่วยงานได้ตามหลักความโปร่งใส โดยกำหนดแนวทางดังนี้

**มาตรการตรวจสอบการใช้ดุลพินิจ**

1. กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล และ

ติดตามการปฏิบัติงาน ตลอดจนการใช้ดุลพินิจของผู้ใต้บังคับบัญชาให้เป็นไปตามกฎหมาย กฎระเบียบข้อบังคับมาตรฐาน/คู่มือการปฏิบัติงาน/ขั้นตอนที่เกี่ยวข้อง อย่างเคร่งครัด

2. กำหนดจรรยาบรรณ บทบาทหน้าที่ของบุคลากรทุกระดับ ให้ครอบคลุมถึงการปฏิบัติงานตาม

กฎหมาย กฎระเบียบข้อบังคับ มาตรฐาน คู่มือการปฏิบัติงานและขั้นตอนที่เกี่ยวข้องอย่างเคร่งครัด โดยยึดหลักความถูกต้อง เสมอภาค และเป็นธรรม

3. กำหนดให้จัดทำคู่มือ หรือมาตรฐาน การปฏิบัติงานของบุคลากร ทั้งในภาพรวม และในระดับ

กระบวนงานที่สำคัญ รวมถึงคู่มือหรือมาตรฐานในการให้บริการที่สำคัญ เพื่อลดการใช้ดุลพินิจของผู้ปฏิบัติงาน

4. ส่งเสริมให้มีการนำเทคโนโลยีสารสนเทศและระบบฐานข้อมูลมาใช้ในการจัดเก็บและ ประมวลผลข้อมูลอย่างเป็นระบบและสะดวกในการสืบค้น เพื่อใช้ประกอบการตัดสินใจของผู้บริหารและผู้ปฏิบัติงาน

5. กำหนดให้บุคลากรรายงานการดำเนินงานปฏิบัติงานที่ไม่เป็นตามกฎหมาย กฎระเบียบ ข้อบังคับมาตรฐาน คู่มือการปฏิบัติงาน และขั้นตอนที่เกี่ยวข้องต่อผู้บังคับบัญชาตามลำดับ เพื่อให้เจ้าหน้าที่ผู้รับผิดชอบดำเนินการหาข้อเท็จจริง วิเคราะห์เหตุการณ์ และเสนอแนวทางป้องกัน และแก้ไขปัญหาต่อผู้บริหารที่รับผิดชอบ

6. กำหนดให้มีการตรวจสอบ และรายงาน การดำเนินงานของหน่วยงานตามกฎหมาย กฎระเบียบข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง การควบคุมข้อบกพร่องในการปฏิบัติงาน และการปฏิบัติงานที่ไม่เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง

**มาตรการเผยแพร่ข้อมูลต่อสาธารณะ**

1. จัดให้มีช่องทางในการบริการข้อมูลข่าวสารตามมาตรา 9 ของพระราชบัญญัติข้อมูลข่าวสารของ ราชการ พ.ศ. 2540 และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนด ทางเว็บไซต์หน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบ และสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว

2. กำหนดบทบาทหน้าที่ความรับผิดชอบหลักในการจัดทำรวบรวมตรวจสอบ และเปิดเผยข้อมูล ต่อสาธารณะตามแนวทางที่สำนักงาน ป.ป.ช. กำหนด ดังนี้

2.1 สำนักปลัด กองคลัง กองช่าง และกองการศึกษาฯ ที่รับผิดชอบข้อมูล ต้องจัดทำ และปรับปรุงข้อมูลให้ถูกต้อง สมบูรณ์ และ ทันสมัยอยู่เสมอ โดยความเห็นชอบของผู้บริหาร ก่อนส่งข้อมูลดังกล่าวเผยแพร่ต่อสาธารณชน

2.2 งานประชาสัมพันธ์ สำนักปลัด ดำเนินการนำข้อมูลเผยแพร่บนเว็บไซต์หลักของหน่วยงานตามหลักเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ ประจำปีงบประมาณ พ.ศ. 2564 (Integrity Transparency Assessment : ITA) ที่สำนักงาน ป.ป.ช. กำหนด

3. งานประชาสัมพันธ์ สำนักปลัด พิจารณาการจัดทำรูปแบบเว็บไซต์ ITA ของหน่วยงาน ให้สามารถเข้าถึงได้อย่างสะดวก รวดเร็ว มีความน่าสนใจ และทันสมัยอยู่เสมอรวมถึงสรุปข้อมูลสถิติ และรายงานผลการสืบค้นเสนอต่อผู้บริหารรายไตรมาส

จึงประกาศมาเพื่อถือปฏิบัติ

ประกาศ ณ วันที่ เดือน กุมภาพันธ์ พ.ศ. 2564

สิบเอก

(ประทีป ปริเวสังข์)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลดอนมัน



**ประกาศองค์การบริหารส่วนตำบลดอนมัน**

**เรื่อง เจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส**

ด้วยยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ.2560 -2564) ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต กำหนดให้ผู้บริหารองค์กรปกครองส่วนท้องถิ่น แสดงเจตจำนงทางการเมือง ในการต่อต้านการทุจริตของผู้บริหาร ประกอบกับ  
มติคณะรัฐมนตรี เมื่อวันที่ 5 มกราคม 2559 เห็นชอบให้หน่วยงานภาครัฐทุกหน่วยงาน เข้าร่วมรับการประเมินคุณธรรม และความโปร่งใสในการดำเนินงานของหน่วยงานภาครัฐ ตามที่สำนักคณะกรรมการป้องกันและปราบปรามการทุจริตแห่งชาติเสนอ

องค์การบริหารส่วนตำบลดอนมัน จึงขอประกาศเจตจำนงทางการเมือง ในการต่อต้านการทุจริตของผู้บริหาร ที่จะบริหารงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต เพื่อเสริมสร้างคุณธรรม และความโปร่งใสในการบริหารราชการขององค์การบริหารส่วนตำบลดอนมัน อันจะก่อให้เกิดประโยชน์สูงสุดต่อประเทศชาติและประชาชน จึงขอให้คำมั่นที่จะนำพาคณะผู้บริหาร สมาชิกสภา พนักงานส่วนตำบล ลูกจ้างประจำ พนักงานจ้าง ในองค์การบริหารส่วนตำบลดอนมัน ทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการที่มีประสิทธิภาพ และร่วมมือกับทุกภาคส่วน ในการป้องกันปราบปรามการทุจริตและประพฤติมิชอบของเจ้าหน้าที่ทุกระดับ รวมทั้งตอบสนองและอำนวยความสะดวกแก่ประชาชน และขอกำหนดแนวทางให้องค์การบริหารส่วนตำบลดอนมัน ถือปฏิบัติและดำเนินการ โดยมีรายละเอียดดังนี้

ข้อที่ 1 เจตจำนงในการบริหารงานด้วยความซื่อสัตย์สุจริต ทั้งต่อเจ้าหน้าที่ภายในหน่วยงานและสาธารณชนภายนอกเพื่อเป็นการแสดงความตั้งใจ หรือคำมั่นที่จะนำพาหน่วยงานปฏิบัติหน้าที่ด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการตรวจสอบการปฏิบัติงานตามเจตจำนงที่ได้แสดงไว้

ข้อ 2 นโยบายในการพัฒนาองค์กรให้มีคุณธรรมและความโปร่งใสในการดำเนินงานในฐานะเป็นหน่วยงานภาครัฐกำหนดนโยบายในการพัฒนาองค์กร ให้มีคุณธรรมและความโปร่งใสในการดำเนินงาน ในฐานะเป็นหน่วยงานภาครัฐ โดยมุ่งมั่นพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ 6 ด้าน ดังนี้

2.1 ด้านความโปร่งใส ข้าพเจ้าจะบริหารงานด้วยความถูกต้อง ยุติธรรม ตรวจสอบได้ โดย ประชาชน สามารถเข้าถึงข้อมูลข่าวสารขององค์กร พร้อมเปิดโอกาสให้ผู้มีส่วนได้ส่วนเสีย ทั้งจากภายในและภายนอกหน่วยงาน สามารถเข้าถึงข้อมูลด้วยวิธีต่างๆ ได้หลากหลายช่องทาง การดำเนินการจัดซื้อจัดจ้างให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชน เข้ามามีส่วนร่วมในการตรวจสอบการปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

2.2 ด้านความพร้อมรับผิด มีเจตจำนงสุจริตในการบริหารงานและพร้อมที่จะรับผิดในการทำงาน และการบริหารงานเมื่อเกิดความผิดพลาด เพื่อสร้างความเชื่อมั่นแก่สังคมว่าการขับเคลื่อนหน่วยงาน ให้เป็นไปอย่างมีคุณธรรมและธรรมาภิบาล

2.3 ด้านความปลอดจากการทุจริตในการปฏิบัติงาน มีเจตจำนงสุจริตที่จะส่งเสริมให้มีการปฏิบัติงานโดยยึดหลักคุณธรรม จริยธรรม เพื่อให้หน่วยงานปลอดจากการทุจริตในเชิงนโยบาย และการทุจริตต่อหน้าที่ โดยไม่ใช้ตำแหน่งและหน้าที่ ในการเอื้อประโยชน์หรือรับสินบนแต่อย่างใด

2.4 ด้านวัฒนธรรมคุณธรรมในองค์กร จะบริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้านการบริการที่รวดเร็ว ถูกต้อง เสมอภาค โปร่งใสและเป็นธรรม ไม่ทนต่อการทุจริตทั้งปวงและมีความละอาย และเกรงกลัวที่จะกระทำทุจริต รวมทั้งการดำเนินการเพื่อป้องกันผลประโยชน์ทับซ้อน

2.5 ด้านคุณธรรมการทำงานในหน่วยงาน จะปลูกฝังค่านิยมและทัศนคติให้บุคลากรมุ่งเน้นผลประโยชน์ส่วนรวม มีความรู้ ความเข้าใจ ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการบริหารงานและการดำเนินชีวิต มีความเป็นธรรมในการปฏิบัติงาน และคุณธรรมในการบริหารงานในเรื่องการบริหารงานบุคคล การบริหารงบประมาณการมอบหมายงาน และการบริหารสภาพแวดล้อมในการทำงาน

2.6 ด้านการสื่อสารภายในหน่วยงาน จะส่งเสริมและพัฒนาช่องทางการสื่อสารโดยนำเทคโนโลยีทันสมัยมาปรับใช้ในการประชาสัมพันธ์ให้ประชาชนและบุคลากรในองค์การบริหารส่วนตำบลดอนมัน เข้าถึงข้อมูลข่าวสารที่เกี่ยวข้องได้โดยเปิดเผย รวดเร็ว ถูกต้อง และประชาสัมพันธ์ให้ประชาชนแจ้งข้อมูลข่าวสาร เบาะแสทุจริตร้องเรียน ร้องทุกข์ผ่านศูนย์รับเรื่องราวร้องเรียนร้องทุกข์ องค์การบริหารส่วนตำบลดอนมัน

จึงประกาศให้ทราบโดยทั่วกัน

ประกาศ ณ วันที่ เดือน กุมภาพันธ์ พ.ศ. 2564

สิบเอก

(ประทีป ปริเวสังข์)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลดอนมัน

**หมายเหตุ : วิธีการดำเนินการตามข้อ o 42 ประกอบด้วย**

1. จัดทำรายงานการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2563) เสนอผู้บริหาร
2. จัดทำมาตรการการส่งเสริมคุณธรรมและความโปร่งใสภายในหน่วยงาน ประกอบด้วย มาตรการที่ได้จากรายงานการวิเคราะห์ผลการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2563) เช่น มาตรการตรวจสอบการใช้ดุลพินิจ มาตรการการเผยแพร่ข้อมูลข่าวสารต่อสาธารณะชน มาตรการการเปิดโอกาสให้มีส่วนร่วม มาตรการการประเมินความเสี่ยงของสำนักงาน เป็นต้น นำเสนอผู้บริหารเพื่อลงนามในประกาศ
3. นำข้อมูลขึ้นบนเว็บไซต์หลักสำนักงาน ประกอบด้วย
   1. รายงานการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2563)
   2. มาตรการการส่งเสริมคุณธรรมและความโปร่งใสภายในหน่วยงาน